Azamat Mirzayev bungacha Qashqadaryo viloyati prokurori o‘rinbosari edi. Foto: Bosh prokuratura matbuot xizmati Bosh prokurorning buyrug‘iga asosan adliya katta maslahatchisi Azamat Egamberdiyevich Mirzayev Navoiy viloyati prokurori lavozimiga tayinlandi. Bu haqda Bosh prokuratura matbuot xizmati rasman xabar berdi. Azamat Mirzayev tayinlovga qadar Qashqadaryo viloyati prokurorining o‘rinbosari lavozimida ishlagan. Bundan oldinroq 2020 yil noyabr oyidan Navoiy viloyati prokurori bo‘lib ishlab kelgan Baxtiyor Ahmedov Bosh prokuraturaga ishga o‘tkazilgani xabar qilingandi.